gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6836, del 08-08-2012 (2012/7295)

Notificació de la sentència dictada en el procediment ordinari número 384/2010.
-------------------------------------------------------------------------------

### Dades del document

Número de DOGV
:   6836

Data del DOGV
:   08-08-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/7295


Organisme emissor
:   Jutjat de Primera Instància Número 1 de Villena

Tipus de document
:   Edicte

Notificació de la sentència dictada en el procediment ordinari número 384/2010. [2012/7295]  
En este procediment de juí ordinari 384/2010 seguit a instàncies de Juan García Beltrán i Pedro García Beltrán contra José Lido García i José Lido Guillen s'ha dictat la sentència, que literalment diu el següent:  
Jutjat de Primera Instància número 1  
Villena  
Assumpte Civil 000384/2010  
«Sentència número 000067/2012  
Lloc: Villena  
Data: 21 de juny de 2012  
Part demandant: Juan García Beltrán i Pedro García Beltrán.  
Advocada: Sirera Valero, Maria Carmen.   
Procuradora: Martínez López, Fuensanta.   
Part demandada José Lido García i José Lido Guillén  
Advocat/a:  
Procurador/a:  
Mª José Leonís Sánchez, jutgessa substituta del Jutjat de Primera Instància i Instrucció número 1 d'esta ciutat, ha vist i oït estes actuacions de juí ordinari, seguides davant d'este jutjat amb el número 384/2010, promogudes a instàncies de Juan García Beltrán representat per la procuradora dels tribunals Martínez López, assistit per la lletrada Sirera Valero, contra José Lido García i José Lido Guillen, en situació de rebel·lia processal.   
«Dispositiva  
Que estime de la demanda interposada per la procuradora dels tribunals Martínez López, en la representació que té acreditada en les presents interlocutòries contra José Lido García i José Lido Guillén, i declare que la finca número 4.288 del Registre de la Propietat carrer de Baix, número 39 (abans número 45), inscrita en el Registre de la Propietat de Villena al tom 1466, llibre 824, foli 219, finca registral número 4.288, que limita entrant per la dreta, per l'esquerra i darrere, amb la casa herència de Tomás Hernández que pertany pel 100% en ple domini als actors per prescripció adquisitiva extraordinària, i es mana als demandats a sotmetre's a esta declaració, i s'ordena la seua inscripció en estos termes a nom dels actors en el Registre de la Propietat de Villena, i la seua referència cadastral és 3898676QF0758M2949BK.  
  
Tot això amb imposició en costes a la part demandada».  
I atés que els demandats, José Lido García i José Lido Guillén, es troben en parador ignorat, expedisc este edicte a fi que li valga de notificació de forma deguda.   
  
Villena, 29 de juny de 2012.- El secretari judicial: Josep Lluís Alemany Climent.
Diari Oficial de la Generalitat Valenciana


Sumari del DOGV 6852, del 31-08-2012 (2012/8188)

Notificació de la sentència dictada en el procediment ordinari número 2055/2009.
--------------------------------------------------------------------------------

### Dades del document

Número de DOGV
:   6852

Data del DOGV
:   31-08-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/8188


Organisme emissor
:   Jutjat de Primera Instància Número 22 de València

Tipus de document
:   Edicte

Notificació de la sentència dictada en el procediment ordinari número 2055/2009. [2012/8188]  
Procediment ordinari 002055/2009-0   
De: Consorci de Compensació d'Assegurances.  
Contra: Rachid Berouhou.  
En el procediment a què es fa referència s'ha dictat la resolució que, literalment, és com segueix:   
«Dispositiva   
Estime íntegrament la demanda presentada pel lletrat de l'Estat, en nom del Consorci de Compensació d'Assegurances, contra Rachid Berouhou, i condemne este demandat a pagar a l'organisme actor la xifra d'11.333,81 euros (onze mil tres-cents trenta-tres euros i huitanta-un cèntims), més els interessos legals i les costes.   
Notifiqueu la sentència al demandat en parador desconegut mitjançant un edicte, que es publicarà en el butlletí oficial la comunitat autònoma o en el Butlletí Oficial de l'Estat, de conformitat amb l'article 497 de la Llei d'Enjudiciament Civil».  
I atés el parador ignorat de Rachid Berouhou, s'estén esta cèdula perquè valga de notificació.  
  
València, 5 de juliol de 2012.- M.ª Dolores Crespín Jiménez.
Diari Oficial de la Generalitat Valenciana


Sumari del DOGV 6694, del 18-01-2012 (2012/326)

ORDE 33/2011, 28 de desembre, del conseller d'Educació, Formació i Ocupació, per la qual es nomena vocal del Consell Social de la Universitat d'Alacant Luisa Pastor Lillo, en substitució de José Joaquín Ripoll Serrano.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6694

Data del DOGV
:   18-01-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/326


Data del document
:   28-12-2011

Organisme emissor
:   Conselleria d'Educació, Formació i Ocupació

Tipus de document
:   Ordre

Anàlisi jurídica

 Descriptors 

:   * Consell Social d'Universitats
    * Conselleria d'Educació, Formació i Ocupació
    * Universitat d'Alacant

ORDE 33/2011, 28 de desembre, del conseller d'Educació, Formació i Ocupació, per la qual es nomena vocal del Consell Social de la Universitat d'Alacant Luisa Pastor Lillo, en substitució de José Joaquín Ripoll Serrano. [2012/326]  
La Diputació Provincial d'Alacant ha nomenat com a vocal del Consell Social de la Universitat d'Alacant Luisa Pastor Lillo, en substitució de José Joaquín Ripoll Serrano.  
Vist el que s'ha exposat, de conformitat amb el que disposen els articles 5.4.e i 6.1 de la Llei 2/2003, de 28 de gener, de la Generalitat, de Consells Socials de les Universitats Públiques Valencianes,  
  
ORDENE  
  
Primer  
Nomenar com a vocal del Consell Social de la Universitat d'Alacant, en representació dels interessos socials i designat per la Diputació Provincial d'Alacant, Luisa Pastor Lillo en substitució de José Joaquín Ripoll Serrano.  
  
Segon  
El mandat del nou membre tindrà una duració igual al temps que reste per complir al membre que substituïx.  
  
Tercer  
La present orde produirà efectes l'endemà de ser publicada en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà recórrer potestativament en reposició o bé s'hi podrà plantejar directament un recurs contenciós administratiu, en els terminis i davant dels òrgans que s'indiquen a continuació:  
  
El recurs de reposició ha d'interposar-se davant del conseller d'Educació, Formació i Ocupació, en el termini d'un mes a comptar de l'endemà de la seua publicació.  
El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la seua publicació.  
  
València, 28 de desembre de 2011  
  
El conseller d'Educació, Formació i Ocupació,  
JOSÉ CISCAR BOLUFER
Diari Oficial de la Generalitat Valenciana


Sumari del DOGV 6744, del 29-03-2012 (2012/3114)

Informació pública sobre sol·licitud de devolució d'avals de joc.
-----------------------------------------------------------------

### Dades del document

Número de DOGV
:   6744

Data del DOGV
:   29-03-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/3114


Organisme emissor
:   Conselleria d'Hisenda i Administració Pública

Tipus de document
:   Anunci

Informació pública sobre sol·licitud de devolució d'avals de joc. [2012/3114]  
  
  
ANNEX QUE SE CITA  
  
TITULAR QUANTIA CARTA PAGAMENT  
  
LUIS SALAVERRIA RODRÍGUEZ 15.025,30 7905M59820BV  
JIM BARK, SA 24.040,48 4689V826  
JIM BARK, SA 36.060,73 4691V2094  
COMPRAVENTA MÁQUINAS RECREATIVAS MORAN, SL 30.050,61 03/90/58  
COMPRAVENTA MÁQUINAS RECREATIVAS MORAN, SL 18.030,36 03/86/135  
COMPRAVENTA MÁQUINAS RECREATIVAS MORAN, SL 30.050,61 03/92/006  
COMPRAVENTA MÁQUINAS RECREATIVAS MORAN, SL 30.050,61 03/90/57  
COMPRAVENTA MÁQUINAS RECREATIVAS MORAN, SL 30.050,61 882047L126  
COMPRAVENTA MÁQUINAS RECREATIVAS MORAN, SL 90.152,00 564146W564  
JOSÉ LUIS BRU GIMÉNEZ 18.030,36 942601O493  
MÁQUINAS RECREATIVAS ULISES, SL 45.075,91 072245F620  
GRAN CASINO DE CASTELLÓ, SA 500.000,00 091131H068  
RAMÓN MARTÍNEZ MATEU 45.075,91 194503I5383  
LONIMARE, SL 6.010,12 0589U796352HJLK  
BOWLING SAN VICENTE, SL 6.010,12 638565B671  
  
\* \* \* \* \* \* \*  
  
  
ANEXO QUE SE CITA  
  
TITULAR CUANTÍA CARTA PAGO  
  
LUIS SALAVERRIA RODRÍGUEZ 15.025,30 8617T10388RK  
JIM BARK, SA 24.040,48 4689V826  
JIM BARK, SA 36.060,73 4691V2094  
COMPRAVENTA MÁQUINAS RECREATIVAS MORAN, SL 30.050,61 03/90/58  
COMPRAVENTA MÁQUINAS RECREATIVAS MORAN, SL 18.030,36 03/86/135  
COMPRAVENTA MÁQUINAS RECREATIVAS MORAN, SL 30.050,61 03/92/006  
COMPRAVENTA MÁQUINAS RECREATIVAS MORAN, SL 30.050,61 03/90/57  
COMPRAVENTA MÁQUINAS RECREATIVAS MORAN, SL. 30.050,61 162038B298  
COMPRAVENTA MÁQUINAS RECREATIVAS MORAN, SL. 90.152,00 360876A803  
JOSÉ LUIS BRU GIMÉNEZ 18.030,36 280336J335  
MÁQUINAS RECREATIVAS ULISES, SL 45.075,91 011242B641  
GRAN CASINO DE CASTELLÓN, SA 500.000,00 406322Z007  
RAMÓN MARTÍNEZ MATEU 45.075,91 795107P6386  
LONIMARE, SL 6.010,12 4595K267075DZGV  
BOWLING SAN VICENTE, SL 6.010,12 563864C035  
Als efectes previstos en el Reglament del Joc del Bingo, el Reglament de Salons Recreatius i de Joc, el Reglament de Màquines Recreatives i d'Atzar i el Reglament de Casinos de Joc, aprovats, respectivament, pels Decrets 43/2006, 44/2007, 115/06i 149/2009, del Consell.  
  
I, una vegada sol·licitades les devolucions dels avals que apareixen en l'annex, es fan públics perquè en el termini de dos mesos els ens i organismes a què es fa referència en les normes relacionades, puguen exercir les facultats previstes en estes.  
  
València, 21 de març de 2012.- La subdirectora general de Joc: Amparo Gálvez Badenas.
Diari Oficial de la Generalitat Valenciana


Sumari del DOGV 6846, del 23-08-2012 (2012/8070)

Notificació de resolució. Expedient sancionador número PSA/A/009/2012.
----------------------------------------------------------------------

### Dades del document

Número de DOGV
:   6846

Data del DOGV
:   23-08-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/8070


Organisme emissor
:   Conselleria d'Agricultura, Pesca, Alimentació i Aigua

Tipus de document
:   Anunci

Notificació de resolució. Expedient sancionador número PSA/A/009/2012. [2012/8070]  
De conformitat amb el que disposen els articles 59.5 i 61 de la Llei 30/1992, de 26 de novembre en Règim Jurídic de les Administracions Públiques i del Procediment Administratiu Comú, es fa publica la notificació de la Resolució de l'expedient sancionador núm. PSA/A/009/2012, de data 9.07.2012 contra Jose Maria Carrillo Espinosa, amb NIF/CIF 80257681M amb domicili en el carrer Riu Odiel s/núm. 03812 partida Verdegás (Alacant), en virtut dels fets denunciats en l'informe denúncia núm. 215 de data 04.08.2011, així com les actes d'inspecció núm. 17AOK0015662 de data 05.08.2011 i l'acta núm. 17AOK0015661 de data 08.08.2011 i l'informe de 23.08.2011 del Servici Veterinari Oficial de l'OCAPA l'Alacantí, contravenint el que disposa l'article 46 de la Llei 6/2003, de 4 de març, de Ramaderia de la Comunitat Valenciana i els articles 3,5,13,19 i 28 del RD 1515/2009, de 2 d'octubre, pel qual s'establix un sistema d'indentificació i registre dels animals de l'espècie equina, modificat pel RD 1701/2011, de 18 de novembre, sancionant amb sengles multes de tres mil un euros (3.001'00 €) cada una d'elles, ascendint el total de la multa a sis mil dos euros (6.002,00 €) com a responsable de dos infraccions administratives tipificades com greus d'acord amb el que disposa l'article 150.10 de la Llei 6/2003, de 4 de març, de la Ramaderia de la Comunitat Valenciana i l'article 84.22 de la Llei 8/2003, de 24 d'abril, de sanitat animal.  
  
Contra la present resolució, que no posa fi a la via administrativa, cal interposar recurs d'alçada, en el termini d'un mes a comptar de l'endemà a aquell en què tinga lloc la seua notificació, davant de l'òrgan que la va dictar o davant de l'òrgan superior jeràrquic d'este, secretari autonòmic d'Agricultura, Pesca, Alimentació i Aigua, de conformitat amb el que establix l'article 107.1 en relació amb l'article 114 i següents, de la Llei 30/1992, de 26 de novembre, de Règim Jurídic de les Administracions Publiques i Procediment Administratiu Comú, i allò que s'ha preceptuat en la Llei 5/1983 de Govern Valencià i l'article 6.2 b) del Decret 113/2011 del Consell de la Generalitat Valenciana.  
  
  
València, 31 de juliol de 2012.- El director general de Producció Agrària i Ramaderia, p. s. (articles 2 i 3 del Decret 113/2011, de 2 de setembre, del Consell; DOCV 6602 de 06.09.2011), la secretària autonòmica d'Agricultura, Pesca, Alimentació i Aigua: Mar Casanova Llorens.
Diari Oficial de la Generalitat Valenciana


Sumari del DOGV 6745, del 30-03-2012 (2012/3156)

RESOLUCIÓ de 27 de març de 2012, de la Universitat d'Alacant, per la qual nomena M.ª Dolores Collado Vindel catedràtica d'universitat en l'àrea de coneixement de Fonaments de l'Anàlisi Econòmica.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6745

Data del DOGV
:   30-03-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/3156


Data del document
:   27-03-2012

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 27 de març de 2012, de la Universitat d'Alacant, per la qual nomena M.ª Dolores Collado Vindel catedràtica d'universitat en l'àrea de coneixement de Fonaments de l'Anàlisi Econòmica. [2012/3156]  
De conformitat amb la proposta elevada per la comissió nomenada per a jutjar la plaça de catedràtic d'universitat (DF02720), convocada per la Resolució de 2 de desembre de 2011 (BOE de 20 de desembre), de l'àrea de coneixement de Fonaments de l'Anàlisi Econòmica, Departament de Fonaments de l'Anàlisi Econòmica, i presentada per la persona interessada la documentació a què fa referència la base novena de la convocatòria, aquest Rectorat, fent ús de les atribucions conferides per l'article 65 de la Llei Orgànica 6/2001, de 21 de desembre, d'Universitats, i la resta de disposicions que la despleguen, ha resolt:  
  
Nomenar M.ª Dolores Collado Vindel, amb el document nacional d'identitat número 57418963N, catedràtica d'universitat de l'àrea de coneixement de Fonaments de l'Anàlisi Econòmica, adscrita al Departament de Fonaments de l'Anàlisi Econòmica.   
Contra aquesta resolució, que esgota la via administrativa, la interessada pot interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la publicació, de conformitat amb el que estableix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, 6.4 de la Llei Orgànica 6/2001, de 21 de desembre, d'Universitats, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i potestativament podran interposar un recurs de reposició en el termini d'un mes, comptador des de l'endemà de la publicació de la present, davant del rector, de conformitat amb el que disposa l'article 116 de la Llei 30/1992, redactat d'acord amb la Llei 4/1999.  
  
  
Alacant, 27 de març de 2012.- El rector: Ignacio Jiménez Raneda.
Diari Oficial de la Generalitat Valenciana


Sumari del DOGV 6875, del 03-10-2012 (2012/9006)

Informació pública de l'estudi d'integració paisatgística corresponent al pla de reforma interior de la unitat d'execució en sòl urbà Los Almudes I i II del pla general d'ordenació urbana.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6875

Data del DOGV
:   03-10-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/9006


Data del document
:   08-08-2012

Organisme emissor
:   Ajuntament de Bétera

Tipus de document
:   Anunci

Descriptors 

:   * Bétera
    * administració local
    * pla d'urbanisme

Informació pública de l'estudi d'integració paisatgística corresponent al pla de reforma interior de la unitat d'execució en sòl urbà Los Almudes I i II del pla general d'ordenació urbana. [2012/9006]  
Mitjançant Decret d'Alcaldia de data 8 d'agost de 2012, s'ha disposat sotmetre a informació pública, per un termini d'un mes, l'estudi d'integració paisatgística corresponent al pla de reforma interior de la unitat d'execució en sòl urbà Los Almudes I i II del Pla General de Bétera.  
Durant este termini, a comptar des de l'endemà de la publicació en el Diari Oficial de la Comunitat Valenciana, podrà consultar-se l'estudi al Departament d'Urbanisme de l'Ajuntament, en horari d'oficina, perquè es formulen les al·legacions que s'estimen convenients, de conformitat amb el que disposa l'article 58.1 del Decret 120/2006, d'11 d'agost, del Consell, pel qual s'aprova el Reglament de Paisatge de la Comunitat Valenciana.  
A més es publicarà el present anunci al tauler d'anuncis municipal i es podrà consultar la documentació en la pàgina web .  
  
Bétera, 8 d'agost de 2012.- L'alcalde president: Germán Cotanda Gil.
Diari Oficial de la Generalitat Valenciana


Sumari del DOGV 6760, del 24-04-2012 (2012/3816)

Subhasta d'un bé immoble a Guadassuar.
--------------------------------------

### Dades del document

Número de DOGV
:   6760

Data del DOGV
:   24-04-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/3816


Organisme emissor
:   Notaria de María Isabel Inés Sáez Luz

Tipus de document
:   Subhasta

Subhasta d'un bé immoble a Guadassuar. [2012/3816]  
Jo, María Isabel Inés Sáez Luz, notària del Col·legi de València amb residència a l'Alcúdia, faig saber:  
Que en la meua notaria, situada a 46061 l'Alcúdia (València), avinguda d'Antonio Almela, núm. 38, telèfon de contacte 841 074 972, té lloc la venda extrajudicial, conforme a l'article 129 de la Llei Hipotecària, de la següent finca hipotecada:  
Urbana. Entitat número cinc. Habitatge en segona planta, porta tres, de l'edifici situat a Guadassuar (València), carrer d'Alcúdia, vestíbul II, tipus C, amb distribució pròpia per a habitar. Ocupa una superfície útil de 59,32 metres quadrats i construïda amb elements comuns de 80,85 metres quadrats.   
Confronta, mirant des del replanell d'accés: per davant, el replanell esmentat, escala, celobert i habitatge porta 4 d'aquest vestíbul; dreta entrant, replanell, celobert i general de l'edifici; esquerra, celobert i general de l'edifici; i fons, general de l'edifici.  
Quota de participació: cinc enters i huitanta-dos centèsimes per cent.  
Inscripció: Registre de la Propietat d'Alzira núm. 1, tom 2383, llibre 188, foli 175, finca 12361, inscripció 6a.  
Referència cadastral: 5984197RF8908C3489DN.  
Ja que és procedent la subhasta de la finca es fan saber les condicions d'aquesta:   
Tindrà lloc en la meua notaria, d'acord amb el mencionat Reial Decret Legislatiu 6/2012, una primera i única subhasta el dia 29 de maig de 2012 a les 11.00 hores, i el tipus base serà el de cent quaranta-un mil quaranta-huit euros amb quaranta-huit cèntims d'euro (141.048,48 €).  
  
La documentació i certificació del registre a què es refereixen els articles 236.a i 236.b del Reglament Hipotecari poden consultar-se en la notaria de dilluns a divendres de 10.00 a 14.30 hores. S'entendrà que tot licitador accepta com a bastant la titulació aportada. Les càrregues, els gravàmens i assentaments anteriors a la hipoteca que s'execute continuaran subsistents. Els licitadors hauran de consignar, prèviament a la subhasta, en la notaria una quantitat equivalent al 30% del tipus mitjançant xec bancari a nom de la notària.   
Podran fer-se postures per escrit en plec tancat, i s'hi adjuntarà el justificant del depòsit previ, fins al moment de la subhasta. Només l'adjudicació a favor del creditor requeridor o la rematada a favor d'aquest o d'un creditor posterior podrà fer-se a cedint a un tercer.  
  
  
L'Alcúdia, 10 d'abril de 2012.- La notària: María Isabel Inés Sáez Luz.
Diari Oficial de la Generalitat Valenciana


Sumari del DOGV 6822, del 19-07-2012 (2012/6939)

Licitació número 33/2012/023. Concessió demanial d'espais destinats a la instal·lació i explotació de quiosc a ubicar al parc del Dijous.
-----------------------------------------------------------------------------------------------------------------------------------------

### Dades del document

Número de DOGV
:   6822

Data del DOGV
:   19-07-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2012/6939


Data del document
:   10-07-2012

Organisme emissor
:   Ajuntament d'Alaquàs

Tipus de document
:   Anunci

Descriptors 

:   * Alaquàs
    * contracte administratiu

Licitació número 33/2012/023. Concessió demanial d'espais destinats a la instal·lació i explotació de quiosc a ubicar al parc del Dijous. [2012/6939]  
1. Entitat adjudicadora   
a) Organisme: Ajuntament d'Alaquàs.   
b) Dependència que tramita l'expedient: Negociat de Contractació.   
  
c) Número d'expedient: 33/2012/023.  
2. Objecte del contracte  
a) Descripció de l'objecte: concessió demanial d'espais destinats a la instal·lació i explotació de quiosc a ubicar al parc del Dijous.   
  
b) Lloc d'execució: parc del Dijous d'Alaquàs.   
c) Termini de duració del contracte: cinc anys, i podrà ser objecte de cinc pròrrogues.  
3. Tramitació, procediment i adjudicació  
a) Tramitació: ordinària.  
b) Procediment: obert.  
c) Adjudicació: diversos criteris (clàusula 12a del plec de clàusules administratives particulars).   
4. Cànon de la concessió. 1.200 euros anuals, susceptible de millora a l'alça, més l'IVA aplicable.  
5. Garantia  
a) Provisional: no és procedent.  
b) Definitiva: 5% de l'import d'adjudicació exclòs l'IVA.  
6. Obtenció de documentació i informació  
a) entitat: Ajuntament d'Alaquàs - Negociat de Contractació.  
  
b) Domicili: c/ Major, 88.  
c) Localitat i codi postal: Alaquàs 46789.  
d) Pàgina web: , a través del buscador Perfil del contractant, on es publicarà el plec de clàusules administratives particulars i la memòria tècnica.  
e) Informació: i . En horari de 09.00 a 14.00 hores, de dilluns a divendres.  
7. Requisits específics del contractista  
Es detallen en les clàusules 5a i 13a del plec de clàusules administratives particulars.  
8. Presentació de les ofertes o de les sol·licituds de participació en el Negociat de Contractació   
a) Documentació a presentar: conforme al detall de la clàusula 13a del plec de clàusules administratives particulars.  
b) Lloc de presentació: Ajuntament d'Alaquàs - Negociat de Contractació Pública.  
c) Termini durant el qual el licitador estarà obligat a mantindre la seua oferta: durant un termini màxim de dos mesos comptats des del següent a l'obertura de les proposicions.  
9. Obertura de les ofertes  
Es publicarà prèviament en la web (Perfil del contractant).  
10. Despeses de licitació  
L'adjudicatari abonarà les despeses derivades de la publicació fins a un màxim de 200 euros.  
  
Alaquàs, 10 de juliol de 2012.- L'alcaldessa: Elvira García Campos.